./data/phi0914/phi001/phi0914.phi001.perseus-lat2.xml
Titus Livius (Livy)
Marcius Philippus per invios saltus penetravit Macedoniam et complures							urbes occupavit  Rhodii miserunt legatos Romam, minantes, ut Perseo							auxilio essent, nisi populus Romanus cum illo pacem atque amicitaim							iungeret  indigne id latum  cum id bellum L  Aemilio Paulo, sequentis							anni consuli iterum, mandatum esset, Paulus in contione precatus, ut							quidquid diri populo Romano immineret, in suam domum converteretur, et							in Macedoniam profectus vicit Persen totamque Macedoniam in potestatem							redegit  antequam confligeret, praedixit exercitui, ne miraretur, quod							luna proxima nocte defectura esset  Gentius quoque, rex Illyricorum, cum							rebellasset, a L  Anicio praetore victus venit in deditionem  et cum							uxore ac liberis et propinquis Romam missus est  legati Alexandrini a							Cleopatra et Ptolemaeo regibus venerunt querentes de Antiocho rege							Syriae, quod is bellum inferret  Perseus sollicitatis in auxilium Eumene							rege Pergami et Gentio rege Illyricorum, quia iis pecuniam quam							promiserat non dabat, relictus ab his est